Дзякуючы свайму магутнаму інтэлекту і волі, нават з жоўтых кніжачак пра ёгу ды энергіі прафесар выводзіць нейкі сэнс, якімі б вар'яцкімі ні падаваліся некаторыя яго ідэі. У рэшце рэшт, шкодных парадаў тут няма: фізічныя і псіхічныя практыкаванні, апісаныя ў кнізе, горш не зробяць. "Сістэма Бандажэўскага" – даволі нявінная генерычная мікстура з гімнастыкі ды аўтатрэнінгу: калі гэта рабіць штодня, то, пры астатніх спрыяльных абставінах, сапраўды зробіцца лепш. Бо што яшчэ застаецца рабіць, калі ты ў турме?